সম্প্রতি আংশিক প্রকাশিত ‘ফিয়ার : ট্রাম্প ইন দ্য হোয়াইট হাউজ’ নামে উডওয়ার্ডের বইতে উল্লিখিত গোপন সূত্রগুলোর পরিচয় খুঁজে বের করতে হোয়াইট হাউজের ভেতর থেকে কড়া পদক্ষেপ নেয়ার আলোচনা চলছে। নিউ ইয়র্ক টাইমসের প্রতিবেদন যে ওই আগুনে ঘি ঢালবে তাতে কোন সন্দেহ নেই। প্রেসিডেন্ট বলেছেন, নাম প্রকাশ না করা ওই প্রবন্ধ ‘বাস্তবে একটি কলঙ্ক’ এবং হোয়াইট হাউজের প্রেস সেক্রেটারি সারাহ হুকাবি স্যান্ডার্স কড়া আনুষ্ঠানিক প্রতিক্রিয়া জানিয়েছেন। তিনি লিখেছেন, ‘এ প্রতিবেদনের পেছনের ব্যক্তি যথাযথভাবে নির্বাচিত যুক্তরাষ্ট্রের প্রেসিডেন্টকে সহায়তা না করে প্রতারণার আশ্রয় নিয়েছেন। দেশকে প্রথমে স্থান না দিয়ে আমেরিকান জনগণের ইচ্ছার সামনে নিজেকে ও আত্ম অহংকারকে জায়গা দিয়েছেন।’ পাশাপাশি স্যান্ডার্স ও ট্রাম্প দুজনেই ওই প্রতিবেদন প্রকাশের জন্য নিউ ইয়র্ক টাইমসের বিরুদ্ধে ক্ষোভ প্রকাশ করেছেন। ট্রাম্প বলেছেন, তিনি যখন দায়িত্ব ছেড়ে দেবেন তখন এসব ‘ভুয়া গণমাধ্যমের কোন কাজ থাকবে না’। কারণ তাদের লেখার কোন কিছু থাকবে না।